21. ΠΡΑΞΙΣ ΥΠΟΥΡΓ. ΣΥΜΒΟΥΛΙΟΥ Αριθ. 2089 της 19/19 Νοεμ. 1957 Περί απαγορεύσεως της χορηγήσεως αδειών κυκλοφορίας εις πετρελαιοκίνητα αυτοκίνητα κλπ. Λαβόν υπ' όψιν την ενώπιον αυτού γενομένην έγγραφον εισήγησιν του Υπουργού Συγκοινωνιών και Δημοσίων Έργων, αποφασίζει: 1.Απαγορεύεται η χορήγησις αδειών κυκλοφορίας α)εις επιβατικά πετρελαιοκίνητα αυτοκίνητα οιασδήποτε κατηγορίας (δημοσίας ή ιδιωτικής χρήσεως) τιθέμενα το πρώτον εις κυκλοφορίαν εν Ελλάδι, β)εις φορτηγά πετρελαιοκίνητα αυτοκίνητα ιδιωτικής χρήσεως ωφελίμου φορτίου 2 τόννων και κάτω, τιθέμενα το πρώτον εις κυκλοφορίαν εν Ελλάδι, γ)εις σχολικά πετρελαιοκίνητα λεωφορεία. Σελ. 208,08(β) Τεύχος 596-Σελ. 22 2.Απαγορεύεται επίσης η δια νέων πετρελαιοκινητήρων αντικατάστασις βενζινοκινητήρων ή πετρελαιοκινητήρων κυκλοφορούντων επιβατικών αυτοκινήτων δημοσίας ή ιδιωτικής χρήσεως ή φορτηγών αυτοκινήτων ιδιωτικής χρήσεως ωφελίμου φορτίου 2 τόννων και κάτω ή σχολικών λεωφορείων. 3.Των ανωτέρω απαγορεύσεων εξαιρούνται: α)τα μέλλοντα να τεθώσιν εις κυκλοφορίαν το πρώτον εν Ελλάδι αυτοκίνητα των εν παρ. 1 κατηγοριών, άτινα εισήχθησαν εν Ελλάδι μέχρι της 11 Φεβρ. 1957, μη συμπεριλαμβανομένης, ή ηγοράσθησαν δι' οριστικού συμβολαίου ή δια προσυμφώνου συνταγέντος ενώπιον συμβολαιογράφου προ της άνω ημέρας ή παρηγγέλθησαν προ της ιδίας ημέρας εις το εξωτερικόν, της παραγγελίας ταύτης αποδεικνυομένης μόνον δι' εγγράφου της αναγγειλάσης εις τον οίκον του εξωτερικού την έγκρισιν της εισαγωγής των αυτοκινήτων τούτων εξουσιοδοτημένης Τραπέζης και β)οι πετρελαιοκινητήρες οίτινες πρόκειται να χρησιμοποιηθώσι προς αντικατάστασιν βενζινοκινητήρων ή πετρελαιοκινητήρων κυκλοφορούντων αυτοκινήτων των εν παρ. 1 περίπτ. α' κατηγοριών, εφ' όσον εισήχθησαν εν Ελλάδι προ της 11 Φεβρ. 1957 ή παρηγγέλθησαν μέχρι της ιδίας ημέρας εις το εξωτερικόν και η παραγγελία αύτη αποδεικνύεται δι' εγγράφου της αναγγειλάσης εις τον οίκον του εξωτερικού την έγκρισιν της εισαγωγής των πετρελαιοκινητήρων εξουσιοδοτημένης Τραπέζης. Εκδόσαν προς τούτο την υπ' αριθ. 2089 παρούσαν πράξιν του, ισχύουσαν από της δημοσιεύσεώς της, κυρωθησομένης δια Νόμου μερίμνη του κ. επί των Συγκοινωνιών και Δημοσίων Έργων Υπουργού. 21.Ε.α.19-21 Γενικά περί κυκλοφορίας αυτοκινήτων 